ai4bharat/Pralekha huggingface dataset:
শিল্পওবাণিজ্যমন্ত্রক
আন্তর্জাতিক বাণিজ্য সংক্রান্ত বিষয়ে সমন্বয় এবং সমস্যা সমাধানের জন্য বৈদেশিক বাণিজ্য সংক্রান্ত মহানির্দেশালয়ের পক্ষ থেকে কোভিড-১৯ হেল্প ডেস্ক করা হয়েছে
নতুন দিল্লি, ১০ মে, ২০২১
কোভিড-১৯ অতিমারির প্রসারের পরিপ্রেক্ষিতে বৈদেশিক বাণিজ্য সংক্রান্ত মহা নির্দেশনালয় বা ডিজিএফটি একটি 'কোভিড-১৯ হেল্পডেস্ক' চালু করেছে। এটি ২০২১ এর ২৬শে এপ্রিল থেকে কাজ শুরু করেছে। যেখানে বাণিজ্য সংক্রান্ত ক্ষেত্রে সমস্যার বিষয়ে তথ্য সংগ্রহ শুরু করা হয়েছে। শিল্প ও বাণিজ্য সংস্থাগুলি যাতে অস্বস্তিকর অবস্থার সম্মুখীন না হয় সেজন্যই এই হেল্পডেস্ক করা হয়েছে।
এই হেল্পডেস্কের মাধ্যমে বাণিজ্য দপ্তর এবং ডিজিএফটি, আমদানি ও রপ্তানির লাইসেন্স সংক্রান্ত বিষয় থেকে শুরু করে শুল্ক ছাড়পত্রের বিলম্বের কারণ, ব্যাংকিং ও শিপিং সংক্রান্ত বিষয়াদি বা পরিবহন অথবা বন্দর কেন্দ্রিক বিষয়গুলির ব্যাপারে অনুসন্ধান চালানো হচ্ছে। এর পাশাপাশি, কেন্দ্রীয় সরকারের বিভিন্ন মন্ত্রক এবং রাজ্য সরকারের বিভিন্ন বিভাগ ও এজেন্সিগুলির বাণিজ্য সংক্রান্ত বিষয়গুলি সমাধানের উদ্যোগ নেওয়া হয়েছে।
যে সমস্ত গুরুত্বপূর্ণ বিষয়গুলি হেলপডেস্কের মাধ্যমে নিষ্পত্তির চেষ্টা চালানো হচ্ছে তার মধ্যে রয়েছে-
অক্সিজেন কনসেনট্রেটরস/ অক্সিমিটার/ কোভিড সংক্রান্ত চিকিৎসা সরঞ্জাম।
লাইসেন্স ইন্সেন্টিভস বিষয়ক আবেদনপত্রের অবস্থা।
ব্যাঙ্কিং সংক্রান্ত বিষয় ও শিপিং বিলস, যা আরবিআই- ইডিপিএমএস সিস্টেমে প্রতিফলিত হয় না।
শুল্ক-কর এর ছাড়পত্র বিষয়ক।
ডকুমেন্টেশন সমস্যা বিষয়ক।
রপ্তানির বাধ্যবাধকতার বিষয়।
পরিবহন/ বন্দর/ জাহাজ ও বিমান সংক্রান্ত বিষয়।
গত ১৫ দিনের মধ্যে এই হেল্পডেস্কের সাহায্য চেয়ে ১৬৩ টি আবেদনপত্র জমা পড়েছে। যার মধ্যে ৭৮ আবেদনপত্রের ক্ষেত্রে সমস্যার নিষ্পত্তি করা হয়েছে।
গত ৬ মে পেট্রোলিয়াম এন্ড এক্সপ্লোসিভস সেফটি অর্গানাইজেশন, পিইএসও- অনলাইনের মাধ্যমে আমদানির ক্ষেত্রে বেশ কিছু বিষয়ের সরলীকরণ করেছে। বিশেষত অক্সিজেন সিলিন্ডার এবং ক্রায়োজেনিক ট্যাঙ্কারের ক্ষেত্রে।
অক্সিজেন সিলিন্ডার ভারতে আমদানির ক্ষেত্রে বোর্ড অফ ইন্ডিয়ান স্ট্যান্ডার্ড এবং এসআইএমএস- এর ছাড়পত্র বাধ্যতামূলক করা হয়েছে।
বৈদেশিক বাণিজ্য সংক্রান্ত মহা নির্দেশনালয় ডেটা আপডেটের বিষয়েও গুরুত্ব আরোপ করেছে, জাতীয় বৈদেশিক বাণিজ্য নীতির সুযোগ সংশ্লিষ্ট সংস্থা গুলি পেতে পারে।
অক্সিজেন উৎপাদন কেন্দ্র স্থাপনের জন্য ভরতুকির বিষয়টিও উত্থাপন করা হয়েছে। এমনকি কর্নাটকের লকডাউনের বিষয়টি ও পোশাক তৈরি শিল্পের ওপর তার প্রভাব নিয়েও ডিজিএফটি গুরুত্ব আরোপ করেছে।
শিল্প সংস্থা গুলি কোভিড সংক্রান্ত বিষয়ে বাণিজ্য ক্ষেত্রে সহায়তার জন্য ডিজিএফটি-র ওয়েবসাইটে আবেদন করতে পারেন।
ওয়েবসাইটের নম্বর-
https://dgft.gov.in
ই-মেল নম্বর- dgftedi[at]nic[dot]in
কেন্দ্রীয় সরকারের অন্যান্য মন্ত্রক এবং রাজ্য ও কেন্দ্রশাসিত অঞ্চলের বিভিন্ন বিভাগ থেকে এ সংক্রান্ত কোন আবেদন পেলে তা শিল্প ও বাণিজ্য মন্ত্রক অগ্রাধিকারের ভিত্তিতে গ্রহণ করবে বলে জানানো হয়েছে।
SB/CG
(Visitor Counter : 139
প্রধানমন্ত্রীরদপ্তর
প্রধানমন্ত্রী ৫ই মার্চ সেরাসপ্তাহ আন্তর্জাতিক শক্তি ও পরিবেশ নেতৃত্ব পুরস্কার গ্রহণ করবেন এবং ২০২১এর সেরাসপ্তাহ উপলক্ষ্যে মূল ভাষণ দেবেন
নয়াদিল্লী, ৪ মার্চ, ২০২১
প্রধানমন্ত্রী শ্রী নরেন্দ্র মোদী ৫ই মার্চ ভিডিও কনফারেন্সের মাধ্যে কেম্ব্রিজ এনার্জি রিসার্চ অ্যাসোসিয়েট সপ্তাহ ২০২১-এ মূল ভাষণ দেবেন। এই অনুষ্ঠানে তিনি সেরাসপ্তাহ আন্তর্জাতিক শক্তি ও পরিবেশ নেতৃত্ব পুরস্কার গ্রহণ করবেন।
সেরাসপ্তাহ :
ডঃ ড্যানিয়েল ইয়ারগিল ১৯৮৩ সালে সেরাসপ্তাহ প্রতিষ্ঠা করেন। হিউস্টনে মার্চ মাসে ১৯৮৩ সাল থেকে প্রতি বছর এটি আয়োজন করা হয়। বার্ষিক শক্তি সংক্রান্ত মঞ্চে একে বিশ্বের সবথেকে গুরুত্বপূর্ণ মঞ্চ হিসেবে বিবেচনা করা হয়। এ বছর ৫ই মার্চ ভার্চুয়ালি সেরাসপ্তাহ ২০২১এর আয়োজন করা হয়েছে।
পুরস্কার সম্পর্কে :
সেরাসপ্তাহ আন্তর্জাতিক শক্তি ও পরিবেশ নেতৃত্ব পুরস্কার ২০১৬ সাল থেকে দেওয়া শুরু হয়েছে। আন্তর্জাতিক স্তরে শক্তি ও পরিবেশের বিষয়ে ভবিষ্যৎ পরিকল্পনা রূপায়ণে নেতৃত্বের অঙ্গীকারকে স্বীকৃতি দিতে এই পুরস্কার দেওয়া হয়। শক্তির ব্যবহার, ব্যয় সাশ্রয় ও পরিবেশগত তত্বাবধায়ক হিসেবে বিভিন্ন সমস্যার সমাধান ও নীতি প্রণয়নের স্বীকৃতিও এই পুরস্কারের মাধ্যমে নিশ্চিত করা হয়।
তথ্যওসম্প্রচারমন্ত্রক
'দাওয়াই ভি, কড়াই ভি'- এই বার্তা প্রচার করতে বেসরকারি টিভি চ্যানেল গুলিকে তথ্য ও সম্প্রচার মন্ত্রকের পরামর্শ
নতুন দিল্লি, ০৬ এপ্রিল, ২০২১
সারা দেশজুড়ে করোনা ভাইরাসের দাপট বাড়তে থাকায় কেন্দ্রীয় তথ্য ও সম্প্রচার মন্ত্রক সমস্ত বেসরকারি টেলিভিশন চ্যানেলের জন্য আজ একটি নির্দেশিকা জারি করেছে।
মন্ত্রকের পরামর্শদাতারা ৪ এপ্রিল প্রধানমন্ত্রী শ্রী নরেন্দ্র মোদীর নেতৃত্বে যে বৈঠকটি করেছেন সেখানে করোনার বর্তমান পরিস্থিতি পর্যালোচনা করা হয়েছে। সেই বৈঠকে নিয়মিত নমুনা পরীক্ষা, চিকিৎসা এবং টিকাদানের বিষয়ে গুরুত্ব আরোপ করা হয়েছে।
জনস্বার্থে এই বার্তা ছড়িয়ে দেওয়ার জন্য বেসরকারি টিভি চ্যানেল গুলিকে এগিয়ে আসার জন্য মন্ত্রকের পক্ষ থেকে উল্লেখ করা হয়েছে।
মন্ত্রকের পক্ষ থেকে বেসরকারি টিভি চ্যানেলগুলিকে পরামর্শ দেওয়া হয়েছে যে, 'দাওয়াই ভি, কড়াই ভি'- অর্থাৎ ওষুধের পাশাপাশি কঠোর প্রতিরোধ মূলক ব্যবস্থার প্রতি গুরুত্ব আরোপ করা উচিত। এটা সারা দেশজুড়ে প্রচারের জন্য মন্ত্রকের পক্ষ থেকে বেসরকারি টিভি চ্যানেলগুলিকে পরামর্শ দেওয়া হয়েছে। এর উদ্দেশ্য নাগরিকদের মধ্যে আরও সচেতনতা বৃদ্ধি করা।
(CG/ SB
স্বাস্থ্যওপরিবারকল্যাণমন্ত্রক
ভারতে এ পর্যন্ত ৪২ কোটি ৭৮ লক্ষের বেশি টিকাকরণ করা হয়েছে
সুস্থতার হার বেড়ে হয়েছে ৯৭.৩৫ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩৯ লক্ষ ০৯৭ হাজার
ভারতে সুস্পষ্টভাবে আক্রান্তের সংখ্যা  মোট আক্রান্তের ১.৩১ শতাংশ
দৈনিক আক্রান্তের হার  বিগত ৩৩ দিন ধরে যা ৩ শতাংশের নিচে
নতুন দিল্লি, ২৪ জুলাই, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে আজ সামগ্রিকভাবে ৪২ কোটি ৭৮ লক্ষ অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৪২ কোটি ৭৮ লক্ষ ৮২ হাজার ২৬১ জনকে টিকা প্রদান করা হয়েছে।
গত ২৪ ঘন্টায় ৪২ লক্ষ ৬৭ হাজার ৭৯৯ জনকে টিকা দেওয়া হয়েছে।
ভারতে এ পর্যন্ত ১ কোটি ০২ লক্ষ ৮৩ হাজার ৪৯১ জন স্বাস্থ্যকর্মী প্রথম ডোজ এবং ৭৬ লক্ষ ৭৪ হাজার ৮০৪ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৮ লক্ষ ৪৪ হাজার ১২৭ জন কর্মী প্রথম ডোজ এবং ১ কোটি ০৭ লক্ষ ৩২ হাজার ৪১০ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১৩ কোটি ৫৪ লক্ষ ৩২ হাজার ৫২২ জন প্রথম ডোজ এবং ৫৭ লক্ষ ৬৮ হাজার ৩১৪ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১০ কোটি ০০ লক্ষ ৯৪ হাজার ৯২৭ জন প্রথম ডোজ এবং ৩ কোটি ৩৪ লক্ষ ৩০ হাজার ৫৮০ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৭ কোটি ৩১ লক্ষ ৬৪ হাজার ৭৪৯ জন প্রথম ডোজ এবং ৩ কোটি ৩৪ লক্ষ ৫৬ হাজার ৩৩৭ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,০৫ লক্ষ, ০৩ হাজার ১৬৬ জন সুস্থ হয়ে উঠেছেন। গত ২৪ ঘন্টায় ৩৫ হাজার ০৮৭ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৩৫ শতাংশ। দেশে গত ২৪ ঘন্টায় ৩৯ হাজার ০৯৭ জন নতুন করে আক্রান্ত হয়েছেন। বিগত ২৭ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৪,০৮,৯৭৭। বর্তমানে মোট আক্রান্তের চেয়ে যা ১.৩১ শতাংশ।
গত ২৪ ঘন্টায় দেশে মোট ১৬,৩১,২৬৬ টি নমুনা পরীক্ষা হয়েছে। এছাড়া সারাদেশে এ পর্যন্ত মোট ৪৫ কোটি ৪৫ লক্ষ ৭০ হাজার ৮১১ টি নমুনা পরীক্ষা হয়েছে।
বর্তমানের সাপ্তাহিক ভিত্তিতে আক্রান্তের হার ২.২২ শতাংশ। দৈনিক ভিত্তিতে এই হার আজ ২.৪০ শতাংশ। দৈনিক ভিত্তিতে আক্রান্তের হার লাগাতার ৩৩ দিন ধরে ৩ শতাংশের নিচে রয়েছে। এছাড়া ৪৭ দিন ধরে এই হার ৫ শতাংশের নিচে রয়েছে।
CG/ SB
(Visitor Counter : 160
ভূ-বিজ্ঞানমন্ত্রক
বঙ্গোপসাগরের পশ্চিম-মধ্য ভাগের ওপর অবস্থিত প্রবল ঘূর্ণীঝড় আমফান: পশ্চিমবঙ্গ এবং উত্তর ওডিশার জন্য ঘূর্ণীঝড়ের কমলা সতর্কতা জারি
নয়াদিল্লী, ১৯ মে, ২০২০
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের সর্বশেষ উপগ্রহ চিত্র থেকে পাওয়া তথ্য অনুযায়ী- বঙ্গোপসাগরের পশ্চিম-মধ্য ভাগের ওপর অবস্থিত প্রবল ঘূর্ণীঝড় আমফান বিগত ৬ ঘন্টায় ১৫ কিলোমিটার প্রতি ঘন্টা গতিবেগে উত্তর-উত্তর পূর্ব দিকে অগ্রসর হচ্ছে। আজ সকাল ১১টা পর্যন্ত পাওয়া তথ্য অনুযায়ী ওড়িশার পারাদ্বীপ থেকে ৪৮০ কিলোমিটার দক্ষিণে, পশ্চিমবঙ্গের দীঘা থেকে ৬৩০ কিলোমিটার দক্ষিণ-দক্ষিণ পশ্চিমে এবং বাংলাদেশের খেপু পাড়া থেকে ৭৫০ কিলোমিটার দক্ষিণ-দক্ষিণ পশ্চিমে অবস্থান করছে।
এই ঘূর্ণীঝড়টি ধীরে ধীরে উত্তর- উত্তর পূর্ব দিকে এগিয়ে যাচ্ছে। আগামীকাল বিকেল অথবা সন্ধ্যার দিকে তীব্র ঘূর্ণীঝড় হিসেবে "আমফান" পশ্চিমবঙ্গ ও বাংলাদেশের উপকূলীয় অঞ্চল দীঘা  ও বাংলাদেশের সুন্দরবন সংলগ্ন হাতিয়া দ্বীপপুঞ্জের মধ্যবর্তী অঞ্চল দিয়ে প্রতি ঘন্টায় ১৫৫-১৬৫ থেকে ১৮৫ কিলোমিটার বেগে অতিক্রম করবে।
এরফলে আজ এবং আগামীকাল ওডিশা এবং পশ্চিমবঙ্গের উপকূলীয় জেলা, পূর্ব মেদিনীপুর ও দুই ২৪ পরগণায় ভারী বৃষ্টির সম্ভাবনা রয়েছে। এমনকি গাঙ্গেয় পশ্চিমবঙ্গের হাওড়া, হুগলী, কলকাতা ও পশ্চিম মেদিনীপুর সংলগ্ন জেলায় আগামীকাল ভারী বৃষ্টি হতে পারে। কোনো কোন জেলায় বৃহস্পতিবার  বৃষ্টি হতে পারে। উত্তরবঙ্গের মালদা ও দিনাজপুর জেলা এবং সিকিমে আগামীকাল ও ২১ তারখ বৃষ্টি হতে পারে। অসম ও মেঘালয়েও হালকা থেকে মাঝারি অথবা ভারী বৃষ্টির সম্ভাবনা রয়েছে। ওডিশা এবং পশ্চিমবঙ্গের উপকূলীয় জেলায় আজ সন্ধ্যার পর থেকে প্রতি ঘন্টায় ৬৫ থেকে ৭৫ কিলোমিটার বেগে ঝোড়ো হাওয়া বইতে পারে। আজ বিকেলের পর হাওয়ার গতিবেগ ক্রমশ বাড়তে পারে। পূর্ব মেদিনীপুর ও সংলগ্ন এলাকায় ১৬৫ থেকে ১৭৫ কিলোমিটার বেগে ঝোড়ো হাওড়া বইতে পারে। দুই ২৪ পরগণা, কলকাতা, হুগলী, হাওড়া, পশ্চিম মেদিনীপুরে আগামীকাল বিকেল থেকে রাত পর্যন্ত প্রতি ঘন্টায় ১১০ থেকে ১২০ কিলোমিটার বেগে ঝোড়ো হাওয়া বইতে পারে।
ঘূর্ণীঝড় আমফানের কারণে সমুদ্র উত্তাল থাকবে। সমুদ্রে চার থেকে পাঁচ মিটার উচ্চতায় বড় ঢেউ উঠতে পারে। এজন্য আজ এবং আগামীকীল মৎসজীবীদের গভীর সমুদ্রে যেতে নিষেধ করা হয়েছে। এই ঘূর্ণীঝড়ের দরুণ পশ্চিমবঙ্গে দুই ২৪ পরগণা, হাওড়া, হুগলী, কলকাতা, মেদিনীপুর জেলায় ব্যাপক ক্ষয়ক্ষতির আশঙ্কা করা হচ্ছে। কাঁচা ও পুরানো বাড়ি ক্ষতিগ্রস্ত হতে পারে। পোস্টার, ব্যানার, হোর্ডিং-এর মতো সামগ্রী রাস্তায় উড়ে পড়তে পারে। টেলিফোন ও বিদ্যুতের খুঁটি উপড়ে যেতে পারে। বড় গাছ ভেঙে পড়তে পারে এমনকি সড়ক ও রেল যোগাযোগও বিচ্ছিন্ন হতে পারে। এই কারণে দূর্যোগের সময় সকলকে নিরাপদে ঘরে থাকতে বলা হয়েছে। এই সময় ফেরি যোগাযোগ বন্ধ রাখা হবে। বেশ কিছু ট্রেনের যাত্রাপথের পরিবর্তন করা হতে পারে।
(CG/SS/NS
সারওরসায়নমন্ত্রক
কোভিড-19 সংক্রমণের দরুন দেশজুড়ে লকডাউন সহ অন্যান্য প্রতিকূলাতার মধ্যেও রাষ্ট্রীয় কেমিক্যালস ফার্টিলাইজার তাদের এন পি কে সুফলা সার বিক্রি ৩৫ শতাংশ বৃদ্ধি করেছে
নতুন দিল্লি, ৯ই মে, ২০২০
কোভিড-19 সংক্রমণের দরুন দেশজুড়ে চলা লকডাউন এবং পরিবহন সহ অন্যান্য প্রতিকূলতার মুখে দাঁড়িয়ে ভারত সরকারের রসায়ন ও সার মন্ত্রকের অধীনস্থ সংস্থা রাষ্ট্রীয় কেমিক্যালস ফার্টিলাইজার লিমিটেড তাদের উৎপাদিত এন পি কে সুফলা সার বিক্রি ৩৭.৪৭ শতাংশ বৃদ্ধি করতে পেরেছে। ২০১৯ সালের এপ্রিল মাসের তুলনায় ২০২০ সালের এপ্রিল মাসে এই বৃদ্ধি হয়েছে বলে জানা গেছে।
কেন্দ্রীয় রসায়ন ও সার মন্ত্রী শ্রী সদানন্দ গৌড়া আর সি এফ কে অভিনন্দন জানিয়ে বলেছেন কৃষিজাত পণ্যের এই পুষ্টির চাহিদা মেটানোর ফলে কৃষিপণ্য উৎপাদনে বিশেষ সুবিধা হবে। তিনি মন্ত্রকের অধীনস্থ অন্যান্য সার উৎপাদনকারী সংস্থা গুলির এই সঙ্কটকালে কঠোর পরিশ্রম করে কৃষকদের চাহিদা মেটানোর কাজ করে যাওয়ার জন্য সন্তোষ প্রকাশ করেন। শ্রী গৌড়া জানান, তিনি ব্যক্তিগতভাবে সার সরবরাহ এবং পরিবহন, বন্টন সহ সব বিষয়ে কেন্দ্রীয় এবং রাজ্য সরকার গুলির সংশ্লিষ্ট দপ্তরের সঙ্গে নিয়মিত যোগাযোগ রেখে চলেছেন।
আর সি এফের মহা নির্দেশক এস সি মুদগেরিকার এক ট্যুইট বার্তায় জানান দেশজুড়ে কোভিড-19 অতিমারীর দরুন সৃষ্ট সঙ্কটকালে আর সি এফ, সারের সরবরাহ অব্যহত রাখতে পেরেছে মহারাষ্ট্র সরকারের কৃষি দপ্তরের সহায়তায়। কৃষকদের নিরাপত্তার দিকে খেয়াল রেখে সার তুলে দেওয়া হয়েছে প্রতিষ্ঠানের প্রাচীরের অন্য প্রান্ত থেকে। সংস্থার ট্রমবে ইউনিট শক্তি বাঁচানোর ক্ষেত্রে দক্ষতা দেখাতে পেরেছে।
একই সঙ্গে আর সি এফ সামাজিক দায়িত্ব পালন করে দরিদ্র মানুষদের খাদ্য সহ নানান অত্যাবশ্যক পণ্য তুলে দিয়েছে। পাশাপাশি পি এম কেয়ারস তহবিলে আর সি এফ ৮৩.৫৬ লক্ষ টাকা এবং মহারাষ্ট্র মুখ্যমন্ত্রীর ত্রাণ তহবিলে ৮৩.৫০ লক্ষ টাকা দান করেছে।সংস্থার কর্মীরা এক দিনের বেতন দান করেছেন। এর আগে আর সি এফ কর্পোরেট সোশিয়াল রেসপনসিবিলিটি খাতে ৫০ লক্ষ টাকা দিয়েছে।
আর সি এফ ইউরিয়া, সার, জৈব সার, জলে মিশ্রিত সার সহ শিল্প ক্ষেত্রে ব্যবহার হয় এমন রাসায়নিক পদার্থ উৎপাদনে অগ্রণী ভুমিকা পালন করে থাকে। তাই এই সংস্থাটি মিনি বা ছোটো রত্ন বলে পরিচিত। সংস্থার উৎপাদিত ইউরিয়া উজ্জ্বলা এবং সার সুফলা বহুল পরিচিত। এ ছাড়াও সংস্থা টি অন্যান্য শিল্প ক্ষেত্রে ব্যবহার হয়ে থাকে এমন রসায়নিকও তৈরি করে থাকে।
(CG/PPM
বিজ্ঞানওপ্রযুক্তিমন্ত্রক
বাতাসের গুণমান নিরীক্ষণের জন্য দেশীয় পদ্ধতিতে তৈরি করা এয়ার ইউনিক- কোয়ালিটি মনিটারিং  ফটোনিক ব্যবস্থাপনা
নয়াদিল্লী, ১৪ আগস্ট, ২০২০
বিশ্ব স্বাস্থ্য সংস্থা- হু-এর প্রতিবেদনে দেখা গেছে যে প্রতি বছর বিশ্বব্যাপি ৭০ লক্ষেরও বেশি মানুষের মৃত্যু হয় বাতাসের গুণমানের কারণে। বাতাসের গুণমান যাচাই ব্যবস্থা সঠিকভাবে কার্যকর করার জন্য প্রয়োজন যথাযথ নজরদারি ব্যবস্থাপনা। কিন্তু বাতাসের মান নিরীক্ষণের জন্য ব্যবহৃত বর্তমান ব্যবস্থাপনা এবং প্রযুক্তি প্রতিস্থাপনের জন্য প্রচুর অর্থের প্রয়োজন। অন্য দিকে সঠিক সময় দূর থেকে বাতাসের গুণমান নিরীক্ষণেরও প্রয়োজন রয়েছে।
এইদিকে লক্ষ্য রেখে বিজ্ঞান ও প্রযুক্তি দপ্তর স্বচ্ছ বায়ু গবেষণায় সহযোগিতার হাত বাড়িয়ে দিয়েছে। এরই অঙ্গ হিসেবে বিশাখাপত্তনমের গায়েত্রী বিদ্যা পরিষদ- বৈজ্ঞানিক এবং শিল্প গবেষণা কেন্দ্র ও জিভিপি কলেজ অফ ইঞ্জিনিয়ারিং-এর অধিকর্তা অধ্যাপক রাও টাটাভারতী। বিজ্ঞান ও প্রযুক্তি দপ্তরের সহযোগিতায় দেশীয় পদ্ধতিতে সঠিক সময় দূর থেকে বাতাসের গুণমান নিরীক্ষণের জন্য রিমোট মনিটরিং তথা ফটোনিক ব্যবস্থাপনা তৈরি করেছেন। অধ্যাপক টাটাভারতীকে এই কাজে বিশেষভাবে সাহায্য করেছেন ভেলোরের ভিআইটি বিশ্ববিদ্যালয়ের স্কুল অফ ইলেক্ট্রিক্যাল ইঞ্জিনিয়ারিং-এর অধ্যাপক পি আরুলমোজহিবারমান এবং অন্যান্য সদস্যরা। বাণিজ্যিকিকরণের জন্য প্রযুক্তিগতভাবে এই এয়ার ইউনিক- কোয়ালিটি মনিটারিং  শীর্ষক ব্যবস্থাপনায় সাহায্য করেছে নাসিকের সিএটিএস ইকো সিস্টেম।
এইউএম ব্যবস্থাপনার মূলে রয়েছে লেজার ব্যাকস্ক্যাটারিং-এর মূল তত্ত্ব, অপটিক ইলেকট্রনিক্স, স্ট্যাটিসটিকাল, মেকানিক্স, কৃত্রিম বুদ্ধিমত্তা এবং ইন্টারনেট অফ থিংস-এর উদ্ভাবনী প্রয়োগ। এই ব্যবস্থাপনায় নিঁখুত সংবেদনশীলতার সাহায্যে সঠিক সময়ে যথার্থই বায়ু দূষণের মাত্রা এবং আবহাওয়া সংক্রান্ত পরিস্থিতি বোঝা করা সম্ভব হবে। পরীক্ষাগারে এই এইউএম ব্যবস্থাপনাটির সাফল্যের সঙ্গে মূল্যায়ণ করা গেছে। ফ্রান্স এবং অস্ট্রেলিয়া থেকে এই ধরণের ব্যবস্থাপনা আমদানি করে তার সঙ্গে তুলনাও করা হয়েছে। এমনকি কেন্দ্রীয় দূষণ নিয়ন্ত্রণ বোর্ডের তত্বাবধানে কর্ণাটক রাজ্য দূষণ নিয়ন্ত্রণ বোর্ড এই ব্যবস্থাপনাটির মাধ্যমে সফলভাবে পরীক্ষাও চালিয়েছে।
অত্যন্ত সংবেদনশীল এবং নির্ভুল এই এইউএম ব্যবস্থাপনার সাহায্যে বায়ুর মান, পরিমাপ, শনাক্তকরণ এবং দূষণের পরিমাণ নির্ধারণ করা সম্ভবপর হচ্ছে। এই যন্ত্রটি সহজেই বহনযোগ্য এবং প্লাগ অ্যান্ড প্লে ব্যবস্থাপনায় কাজ করে। আবাসনের এই যন্ত্র প্রতিস্থাপনের জন্য এবং বায়ুর মান নির্ধারণের জন্য কোনও অতিরিক্ত পরিকাঠামো ও অতিরিক্ত লোকবলের প্রয়োজন হয়না। একইসঙ্গে এই যন্ত্রটি সমস্ত গ্যাস এবং আবহাওয়ার অবস্থা সম্পর্কে তথ্য সরবরাহ করে। আত্মনির্ভরশীল দেশ গঠনের এই ব্যবস্থাপনাটি উন্নতমানের প্রযুক্তি ক্ষেত্রে গতি আনবে এবং দেশের সাধারণ মানুষের স্বাস্থ্য ও আর্থিক উন্নতিতে গুরুত্বপূর্ণ ভূমিকা পালন করবে।
(CG/SS/NS
উপ-রাষ্ট্রপতিরসচিবালয়
প্রভু রামের জীবন ও উৎকর্ষতার থেকে শিক্ষা নিতে হবে এবং যে সঠিক পথ তিনি দেখিয়েছেন সেই পথ অনুসরণ করতে হবে - উপরাষ্ট্রপতি
নয়াদিল্লী, ৬ নভেম্বর, ২০২০
উপরাষ্ট্রপতি শ্রী এম ভেঙ্কাইয়া নাইডু আজ বর্তমান প্রজন্মকে ভগবান রামের জীবন ও উৎকর্ষতা থেকে শিক্ষা গ্রহণের পরামর্শ দিয়েছেন এবং বলেছেন, প্রভু রাম যে পথ আমাদের দেখিয়েছেন সেই পথ অনুসরণ করলে সাফল্য আসবে ও জীবন পরিপূর্ণ হবে।
‘তবাস্মি- লাইফ অ্যান্ড স্কিলস থ্রু দ্য লেন্স অফ রামায়ণ’-এই বইটি উদ্বোধন করে শ্রী নাইডু জানিয়েছেন সত্য ও ধর্ম কিভাবে প্রত্যেকের জীবনে গুরুত্বপূর্ণ অঙ্গ হয়ে উঠতে পারে। তিনি বলেছেন, প্রভু রাম ছিলেন একজন মহান শাসক যাঁর প্রশাসনিক দক্ষতা কিংবদন্তী হয়ে রয়েছে এবং মানুষের হৃদয় জয় করেছে। রামায়ণকে কালজয়ী মহাকাব্য বলে আখ্যায়িত করে উপরাষ্ট্রপতি বলেছেন, সামগ্রিক, সাংস্কৃতি ঐতিহ্য এখানে প্রথিত রয়েছে।
তিনি বলেছেন, বাল্মীকি রামায়ণ নিছক আদি কাব্যই নয় এটি অনাদি কাব্য। উপরাষ্ট্রপতি জনসাধারণকে ভগবান রামের আদর্শে অনুপ্রাণিত হয়ে মাতৃভূমির প্রতি তাঁদের কর্তব্য পালনের আহ্বান জানিয়েছেন।
এই প্রসঙ্গে শুতে যাওয়ার আগে বই পড়ার অভ্যাস ক্রমশ চলে যাওয়ায় শ্রী নাইডু উদ্বেগ প্রকাশ করেছেন। তবাস্মি বইটির চারটি ভাগই ঘুমোনোর আগে পড়ার আদর্শ বলে তিনি উল্লেখ করেছেন। তিনি এই বইটি প্রকাশনার সঙ্গে যাঁরা যাঁরা যুক্ত তাঁদের সকলকে শুভেচ্ছা জানিয়েছেন।
CG/CB/NS
(Visitor Counter : 91
কৃষিমন্ত্রক
কেন্দ্রীয় কৃষি ও কৃষক কল্যাণ মন্ত্রীর সঙ্গে জার্মানির খাদ্য ও কৃষি মন্ত্রির সাক্ষাৎ
নয়াদিল্লি, ০১ নভেম্বর, ২০১৯
ভারত সফররত জার্মানির খাদ্য ও কৃষি মন্ত্রী মিস জুলিয়া ক্লকনার আজ নতুন দিল্লিতে কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমরের সঙ্গে সাক্ষাৎ করেন। কৃষি বাজারের উন্নয়নে সহযোগিতার লক্ষ্যে দুই দেশ এক যৌথ ঘোষণাপত্রে স্বাক্ষর করে। সেদেশের মন্ত্রির সঙ্গে বৈঠকে শ্রী তোমর বলেন, কৃষি ক্ষেত্রে ভারতের অগ্রাধিকার এখন উৎপাদনের পরিবর্তে কৃষক-কেন্দ্রিক হয়ে উঠেছে। এর উদ্দেশ্য হল, উৎপাদনশীলতা বাড়িয়ে, উৎপাদন খাতে খরচ কমিয়ে, প্রতিযোগিতামূলক বাজার ব্যবস্হা গড়ে তুলে এবং কৃষি পণ্যের মূল্য সংযুক্ত বাজার ব্যবস্হাকে আরও শক্তিশালী করার মধ্য দিয়ে ২০২২ সালের মধ্যে দেশে কৃষকদের আয় দ্বিগুন করা। ভারতের কৃষিপণ্য রপ্তানি নীতি ২০১৮তে যেসমস্ত লক্ষ্য ধার্য হয়েছে, সে প্রসঙ্গ উল্লেখ করে শ্রী তোমর জানান, ২০২২ নাগাদ কৃষি পণ্যের রপ্তানি ৬০ মিলিয়ন ডলারে নিয়ে যাওয়া।
সেদেশের মন্ত্রী মিস ক্লকনার জানান, ভারতে কৃষকদের আয় দ্বিগুন করার যে লক্ষ্য স্হির হয়েছে তা অর্জনে কৃষিক্ষেত্রে বিশেষ করে, ফসল কাটা পরবর্তী সময়ে উৎপাদিত ফসলের সঠিক সংরক্ষণ ও পরিচালনার ক্ষেত্রে জার্মানির অভিজ্ঞতা গুরুত্বপূর্ণ ভূমিকা নিতে পারে।
ক্ষুধা নিবারণ ও কৃষি উপাদনশীলতা দ্বিগুন করার লক্ষ্যে সুস্হায়ী উন্নয়নের দ্বিতীয় পর্যায়ের উদ্দেশ্য পূরণে ভারত ও জার্মানি উভয় দেশই কৃষি ক্ষেত্রকে অগ্রাধিকার দিচ্ছে বলে মন্ত্রিরা জানান। খাদ্যের গুনগত মান বজায় রাখা ও গ্রাহক সুরক্ষার ব্যাপারে গুরুত্ব দিয়ে দুই দেশের মন্ত্রীরা পরীক্ষাগার, খাদ্যের গুণমান যাচাইয়ের জন্য কর্মশিবির আয়োজনের মতো বিভিন্ন ক্ষেত্রে সহযোগিতা আরও নিবিড় করার কথা বলেন। সেদেশের মন্ত্রির হাতে ভারতের পক্ষ থেকে এমন একটি কৃষিপণ্যের তালিকা তুলে দেওয়া হয়, যেগুলি জার্মানি অন্যান্য দেশের পরিবর্তে ভারত থেকেই আমদানি করতে পারে।
কৃষি ক্ষেত্রের সঙ্গে যুক্ত কর্মীদের প্রযুক্তিগত ও পেশাদারি প্রশিক্ষণের জন্য গত ৩০শে অক্টোবর ভারতের ন্যাশনাল ইন্সটিটিউট অফ এগ্রিকালচারাল এক্সটেনশন ম্যানেজমেন্ট এবং জার্মানির এগ্রিকালচার অ্যাকাডেমির মধ্যে যে সমঝোতাপত্র স্বাক্ষরিত হয়েছে, তাতে দুই দেশের মন্ত্রিরা সন্তোষ প্রকাশ করেন ।
SSS/BD/NS
(Visitor Counter : 79
সংখ্যালঘুবিষয়কমন্ত্রক
সংখ্যালঘু বিষয়ক মন্ত্রক গত ছয় বছরের উদ্যোগ ও সাফল্য তুলে ধরে ইনফোগ্রাফিক্স প্রকাশ করেছে
নতুন দিল্লি, ৩১ মে, ২০২০
সংখ্যালঘু বিষয়ক মন্ত্রক গত ছয় বছরে মন্ত্রকের উদ্যোগ ও সাফল্য তুলে ধরতে হিন্দি ও ইংরেজিতে আলাদা আলাদা পাঁচটি তথ্য উপস্থাপনার জন্য ব্যবহৃত রেখা চিত্র বা ইনফোগ্রাফিক্সের একটি সেট প্রকাশ করেছে। সোশ্যাল মিডিয়া প্ল্যাটফর্মে ব্যবহারের জন্য এগুলি যথাযথভাবে উপযোগী। দেশের সংখ্যালঘুদের কল্যাণে গৃহীত সমস্ত প্রকল্পগুলিকে পাঁচটি বিষয়ের আওতায় চিত্রিত করা হয়েছে। এইগুলো হল :
● দক্ষতা বিকাশ, কর্মসংস্থান এবং কর্মসংস্থানের সুযোগ ;
● হুনার হাট --- নারী ক্ষমতায়নে বিশেষ নজর দেওয়া সহ কারিগর, রন্ধনশিল্পীদের জন্য সুযোগ;
● প্রধানমন্ত্রী জন উন্নয়ন কর্মসূচী  --- সারাদেশে সংখ্যালঘু অধ্যুষিত অঞ্চলে আর্থ-সামাজিক-শিক্ষামূলক এবং কর্মসংস্থান ভিত্তিক পরিকাঠামোকে কেন্দ্র গড়ে তোলার জন্য বিশেষ নজর;
● শিক্ষামূলক ক্ষমতায়ন;
এবং
● ওয়াকফ সম্পত্তির ব্যবহার ---- সমাজের কল্যাণে ওয়াকফ সম্পত্তির ব্যবহার সুনিশ্চিতকরণের লক্ষ্যে সারাদেশে ওয়াকফ সম্পত্তিগুলির জিও ট্যাগিং এবং ডিজিটালাইজেশন।
তথ্য উপস্থাপনার জন্য ব্যবহৃত রেখা চিত্র বা ইনফোগ্রাফিক্স গুলির নক্সা এমনভাবে চিত্রিত করা হয়েছে, যাতে খুব সহজেই পাঠকদের কাছে বার্তা পৌঁছে দেওয়া যায়।
ইংরেজিতে ইনফোগ্রাফিক্স গুলি দেখতে-
https://static.pib.gov.in/WriteReadData/userfiles/English%20Infographics_Mo%20MA-converted.pdf ও
হিন্দিতে ইনফোগ্রাফিক্স গুলি দেখতে-
https://static.pib.gov.in/WriteReadData/userfiles/Hindi%20Infographics_Mo%20MA-converted.pdf
ক্লিক করুন।
(CG/SS
সংস্কৃতিমন্ত্রক
কর্ণাটকের হাম্পিতে আজ তৃতীয় জি-২০ কালচার ওয়ার্কিং গ্রুপ -এর সংস্কৃতি বৈঠকের উদ্বোধনী অনুষ্ঠান আয়োজিত হয়েছে
নয়াদিল্লি, ১০ জুলাই, ২০২৩
কর্ণাটকের হাম্পিতে আজ তৃতীয় জি-২০ কালচার ওয়ার্কিং গ্রুপ -এর সংস্কৃতি বৈঠকের উদ্বোধনী অনুষ্ঠান আয়োজিত হয়েছে। সংসদ বিষয়ক এবং কয়লা ও খনি মন্ত্রী শ্রী প্রহ্লাদ যোশী অংশগ্রহণকারীদের উদ্দেশে ভাষণে বলেন, “নীতি প্রণয়নে সংস্কৃতিকে তার উপযুক্ত স্থান দিতে উল্লেখযোগ্য পদক্ষেপ নেওয়ার জন্য উপযুক্ত সুপারিশে সহমত হওয়ার জন্য চারটি অগ্রাধিকারপ্রাপ্ত বিষয়ে আলোচনা করার পর আমরা এগোতে পেরেছি।” চারটি অগ্রাধিকারপ্রাপ্ত ক্ষেত্র হল – সাংস্কৃতিক সম্পদের সংরক্ষণ এবং পুনরুদ্ধার; দূর ভবিষ্যতের জন্য বর্তমান ঐতিহ্যের রক্ষণ; সাংস্কৃতিক এবং সৃষ্টিশীল শিল্প ও সৃষ্টিশীল অর্থনীতির প্রসার এবং সংস্কৃতির সংরক্ষণ ও প্রসারে ডিজিটাল প্রযুক্তির ব্যবহার।
তিনি আরও বলেন, “আমরা শুধুমাত্র বৈঠকে যোগ দিচ্ছি তাই নয়, আন্তর্জাতিক সাংস্কৃতিক দেওয়া-নেওয়ায় আমরা সক্রিয়ভাবে অংশ নিচ্ছি।”
শ্রী প্রহ্লাদ যোশী আরও বলেন, “আমরা মন্ত্রী পর্যায়ের ঘোষণা নিয়ে সহমত গড়ে তোলার প্রয়াস চালাচ্ছি। এই ঘোষণায় চারটি অগ্রাধিকারপ্রাপ্ত ক্ষেত্রের উল্লেখ আছে। অন্তর্ভুক্তিমূলক এবং দীর্ঘমেয়াদি ভবিষ্যতের জন্য আমাদের দৃষ্টিভঙ্গির ক্ষেত্রে সেটাই মূল বিষয়।”
চারটি অগ্রাধিকারপ্রাপ্ত ক্ষেত্র বিষয়ে তিনি বলেন, অগ্রাধিকারপ্রাপ্ত ক্ষেত্রগুলিকে বিশ্লেষণ করলে দেখা যায় যে গোটা বিশ্ব সাংস্কৃতিকভাবে বৈচিত্র্যময় হলেও আসলে তারা ঐক্যবদ্ধ। এমনই এক বিশ্ব যেখানে সাংস্কৃতিক ঐতিহ্য অতীতের স্তম্ভ আবার অন্যদিকে যা ভবিষ্যতের পথ।
জি-২০ভুক্ত সদস্য দেশগুলির অমূল্য অবদানকে তুলে ধরে তিনি বলেন, “আপনাদের অন্তর্দৃষ্টি, মন্তব্য এবং মন্ত্রী পর্যায়ের ঘোষণার প্রাথমিক খসড়া নিয়ে আপনাদের মতামত আমাদের একই ধরনের ভাবনার রূপ দেওয়ার জন্য অত্যন্ত গুরুত্বপূর্ণ।” তিনি আরও বলেন যে বৈচিত্র্যপূর্ণ বিশ্বে সাংস্কৃতিক ঐতিহ্যের সূত্র আমাদের সকলকে বেঁধে রেখেছে।
তিনি আরও বলেন যে সংস্কৃতি সেতুবন্ধন করে, বোঝাপড়া, সহমর্মিতা বৃদ্ধি করে, বিভেদ সরিয়ে রেখে আগামীদিনের মানবতার যাত্রাপথে অঙ্গীকার করে।
শ্রী প্রহ্লাদ যোশী অংশগ্রহণকারীদের একতার শক্তি, বৈচিত্র্যের সৌন্দর্য, মানবতার উন্নয়নে সংস্কৃতির বিশাল সম্ভাবনাকে মনে রাখতে বলেন এবং তিনি বলেন, “আমরা একই স্বপ্নের দ্বারা ঐক্যবদ্ধ, একই ভাবের দ্বারা চালিত, একই আশার দ্বারা চালিত।
তিনি আরও বলেন, “আসুন আমরা সেই ভবিষ্যতের জন্য কাজ করি যেখানে সংস্কৃতি শুধুমাত্র আমাদের পরিচিতিই নয়, সেটি দীর্ঘমেয়াদি উন্নয়ন, সামাজিক অন্তর্ভুক্তিকরণ এবং বিশ্ব মৈত্রীর এক চালিকাশক্তি।”
সিডব্লিউজি লাম্বানি এমব্রয়ডারির বৃহত্তম প্রদর্শনীর আয়োজন করে গিনেস বুক অফ ওয়ার্ল্ড রেকর্ডস-এ নাম তুলতে চাইছে। এতে অংশ নিচ্ছেন লাম্বানি সম্প্রদায়ের ৪৫০-এর বেশি মহিলা শিল্পী। তাঁরা সান্দুর কুশল কলাকেন্দ্রের সঙ্গে জড়িত। জি-২০ অনুষ্ঠানে তাঁদের তৈরি ১,৩০০ লাম্বানি এমব্রয়ডারির কাজ প্রদর্শিত হয়েছে।
প্রতিনিধিদের বিজয় বিট্টল মন্দির, রয়্যাল এনক্লোজার এবং ইউনেস্কোর বিশ্ব ঐতিহ্যের তালিকাভুক্ত হাম্পি স্মারকের ইয়েদুরুবাসবান্না কমপ্লেক্সের মতো ঐতিহ্যবাহী স্থানগুলি ঘুরিয়ে দেখানো হয়। প্রতিনিধিদের তুঙ্গভদ্রা নদীতে কোরাকল রাইডে নিয়ে যাওয়া হয়। প্রতিনিধিরা শ্রী পট্টভিরামা স্বামী মন্দিরে একটি যোগানুষ্ঠানেও অংশ নেবেন।
CG/AP/DM/
(Visitor Counter : 59
কৃষিমন্ত্রক
ই-ন্যামের সাফল্যের হার
নয়াদিল্লী, ১৮ সেপ্টেম্বর, ২০২০
কৃষি বিপণন যেহেতু রাজ্যের বিষয় সেহেতু কৃষি পণ্যের পাইকারি বিপণন সাধারণ নিয়ন্ত্রিত এগ্রিকালচার প্রোডিউস মার্কেট কমিটি র মাধ্যমে হয়। এই কমিটিগুলি সংশ্লিষ্ট রাজ্য সরকার এবং কেন্দ্রশাসিত অঞ্চলের সরকার দ্বারা সেই রাজ্যের আইনের দ্বারা তৈরি। কেন্দ্রীয় সরকার কৃষি বিপণনে সহায়কের ভূমিকা পালন করে। ক্ষুদ্র ও প্রান্তিক চাষিরা অনেক সময় বিভিন্ন কারণে বাজারের সুবিধা থেকে বঞ্চিত হন। সরবরাহ শৃঙ্খল সুসহংত না হওয়ায় এবং কয়েকটি জায়গায় বাজার বহুদূরে অবস্থিত হওয়ায় মধ্যস্থতাকারীরা কৃষকদের কাছ থেকে পণ্য কিনে বিপণন করে, তাতে কৃষকরা ক্ষতিগ্রস্ত হয়।
কৃষকরা যাতে বাজারের সুবিধা পান সেইজন্য কেন্দ্রীয় সরকার নিয়মিতভাবে রাজ্যগুলি এবং কেন্দ্রশাসিত অঞ্চলগুলির সরকারকে বাজার সংস্কার করে বিকল্প বিপণন ব্যবস্থার যেমন বেসরকারী বাজার, সরাসরি বিপণন, চুক্তিভিত্তিক কৃষিকাজ, গ্রামীণ কৃষি বাজার গঠন করার পরামর্শ দিয়েছে। আদর্শ এপিএমসি আইন তৈরি করতেও বলা হয়েছে।
ভারত সরকার দ্যা ফারমার্স প্রডিউস ট্রেড অ্যান্ড কমার্স  অর্ডিন্যান্স ২০২০ প্রজ্ঞাপিত করেছে ৫ই জুন ২০২০। এর লক্ষ্য কৃষকদের পছন্দের স্বাধীনতা দেওয়া এবং প্রতিবন্ধকতাহীন আন্তঃরাজ্য অন্তররাজ্য কৃষি পণ্যের বাণিজ্য।
সরকার এছাড়াও দ্যা ফারমার্স  এগ্রিমেন্ট অন প্রাইস অ্যাসিওরেন্স অ্যান্ড ফার্ম অর্ডিন্যান্স ৫ই জুন ২০২০ প্রজ্ঞাপিত করে। এর লক্ষ্য কৃষি চুক্তি নিয়ে একটি জাতীয় কাঠামো গঠন যাতে কৃষকরা সুরক্ষিত এবং ক্ষমতাপ্রাপ্ত হয়। মৌখিক আলোচনার মাধ্যমে তারা যাতে উপযুক্ত মূল্য পায় স্বচ্ছভাবে সেটাও এই অধ্যাদেশের লক্ষ্য।
এছাড়াও আত্মনির্ভর ভারত অভিযান প্যাকেজের অঙ্গ হিসেবে সরকার কৃষি পরিকাঠামো তহবিলের অধীনে ১ লক্ষ কোটি টাকা মাঝারি দীর্ঘমেয়াদী ঋণ সুবিধা অনুমোদন করেছে। এতে ফসল তোলার পর বাজার পরিকাঠামোয় লাভজনক প্রকল্পে লগ্নি হবে।
ভারত সরকার স্টোরেজ, কোল-স্টোরেজ, কোল্ড চেন এবং অন্যান্য বিপণন ও মূল্যযুক্ত পরিকাঠামোকে উৎসাহ দিচ্ছে এগ্রিকালচার মার্কেটিং ইনফ্রাসট্রাকচার , মিশন ফর ইন্টিগ্রেটেড ডেভেলপমেন্ট অফ হর্টিকালচার , রাষ্ট্রীয় কৃষি বিকাশ যোজনা- রেমুনারেটিভ অ্যাপ্রোচেস ফর এগ্রিকালচার অ্যান্ড অ্যালায়েড সেক্টর রিজুভিনেতা শন ইত্যাদি কর্মসূচির মাধ্যমে।
সরকার ন্যাশনাল এগ্রিকালচার মার্কেট বা ই-ন্যাম কর্মসূচির রূপায়ণ করেছে। এটি একটি অনলাইন ভার্চুয়াল ব্যবসার প্ল্যাটফর্ম। এর দ্বারা কৃষক সরাসরি উপযুক্ত দামে তার পণ্য প্রতিযোগিতামূলক অনলাইন দরাদরির মাধ্যমে বিক্রির সুযোগ পায়। এখনও পর্যন্ত ১৮টি রাজ্য এবং ৩টি কেন্দ্রশাসিত অঞ্চলের ১ হাজারটি পাইকারি নিয়ন্ত্রিত বাজার ই-ন্যাম প্ল্যাটফর্মে যুক্ত হয়েছে। ই-ন্যাম প্ল্যাটফর্মে আছে ১৭৫টি পণ্য।
৩১শে আগস্ট ২০২০ পর্যন্ত ১ কোটি ৬৭ লক্ষ কৃষক, ১ কোটি ৪৪ লক্ষ ব্যবসায়ী, ৮৩ হাজার ৯৫৮ জন কমিশন এজেন্ট এবং ১ হাজার ৭২২টি কৃষি উৎপাদক সংস্থা ই-ন্যাম প্ল্যাটফর্মে নথিভুক্ত হয়েছে। মোট ব্যবসার পরিমাণ ১ লক্ষ ৪ হাজার ৩১৩ কোটি টাকা।
রাজ্যসভায় আজ কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর এক লিখিত জবাবে এই তথ্য জানান।
CG/AP/NS
(Visitor Counter : 105